钦定古今图书集成/历象汇编/岁功典/第107卷 > 《元史》 > 汴水早发应令 虞世基
## 钦定古今图书集成/历象汇编/岁功典/第107卷 > 《元史》 > 汴水早发应令 虞世基

《夏山》朝万国，轩庭会百神。成功畴与让，盛德今为邻。
区宇属平一，庶类仰陶钧。銮跸临河济，裘冕肃柴禋。
启行分七萃，备物象三辰。祈祈亘原隰，济济咸缙绅。
阳谷升朝景，青丘发早春。衮衣敷帝则，分器叙彝伦。
《临淄》成诵美，《河间》雅乐陈。薰风穆已被，茂实久愈新。